Matteo Maria Boiardo
Store norske leksikon,Språk og litteratur,Litteratur i verden,Europa,Italias litteratur,Italias litteratur på 1400-tallet
Matteo Maria Boiardo var en italiensk dikter og statsmann. Han var knyttet til hertugfamilien Este i Ferrara.
Boiardos hovedverk er det store eposet Orlando innamorato, der emnet er hentet fra sagnene om Karl den store og hans paladiner. Diktet inneholder en rekke fantasifulle bilder og beretninger, og det motivet som har gitt verket navn, er Orlandos (Rolands) kjærlighet til den skjønne, hedenske prinsesse Angelica. Kampen mot de vantro, som var grunnmotivet i den gammelfranske Rolandssangen, er glemt. Boiardos Roland er bare en galant og forelsket ridder. Diktet var ikke avsluttet da forfatteren døde, og tråden ble tatt opp av Ludovico Ariosto i hans Orlando furioso. Boiardos verk ble omarbeidet av Francesco Berni, og denne versjonen fortrengte i lang tid originalen.Boiardo var også betydelig som lyriker, og diktene hans er samlet i Sonetti e canzoni. Han skrev dessuten komedien Timone, som bygger på Lukians berømte dialog med samme navn. Les mer i Store norske leksikon Italias litteratur litteratur renessansen humanisme